###### **ΝΙΚΟΣ Ε. ΗΓΟΥΜΕΝΙΔΗΣ**

###### **ΚΑΡΔΙΟΛΟΓΟΣ**

ΒΙΟΓΡΑΦΙΚΟ ΣΗΜΕΙΩΜΑ

**ΕΠΙΣΤΗΜΟΝΙΚΗ και ΕΚΠΑΙΔΕΥΤΙΚΗ ΔΡΑΣΤΗΡΙΟΤΗΤΑ**

Ηράκλειο

Φεβρουάριος 2015

1. Βιογραφικά Στοιχεία – Στοιχεια Επικοινωνιασ

|  |  |
| --- | --- |
| Ονοματεπώνυμο: | Νικόλαος Ηγουμενίδης του Εμμανουήλ |
| Ημερομηνία Γέννησης: | 05 Ιανουαρίου 1961 |
| Τόπος Γέννησης: | Άνω Βιάννος Ηρακλείου Κρήτης |
| Θέση που κατέχω: | Διευθυντής Καρδιολογίας ΕΣΥ, στην Καρδιολογική Κλινική του **Πα**νεπιστημιακού **Γ**ενικού **Ν**οσοκομείου **Η**ρακλείου (ΠαΓΝΗ) |
| Διεύθυνση: | Αλκμήνης 27, Ηράκλειο Κρήτης, Τ.Κ. 713 05 |
| Τηλέφωνο | 2810-325378, 6972261646 |
| e-mail | nigoumenidis@gmail.com |
| Οικογενειακή Κατάσταση: | Νυμφευμένος με την Κατερίνα Μοσχοβιτάκη και πατέρας δυο παιδιών.  |

2. Μεταπτυχιακή Εκπαίδευση

|  |  |
| --- | --- |
| 03.05.1988: | Πτυχιούχος Ιατρικής Σχολής Πανεπιστημίου Αθηνών. |
| 11.09.1992 - 11.03.1993: | Εκπαιδευόμενος στην Μονάδα Εντατικής Θεραπείας (ΜΕΘ) του Βενιζελείου-Πανάνειου Περιφερειακού Γενικού Νοσοκομείου Ηρακλείου (Βενιζελειου ΠΓΝΗ). |
| 02.04.1996 - 30.09.1996:  | Εκπαιδευόμενος σε αντικείμενα Επεμβατικής Kαρδιολογίας, στο ΠαΓΝΗ. |
| 01.10.1996: | Λήψη ειδικότητας Καρδιολογίας. |
| 25.07.2002: | Διδάκτωρ Πανεπιστημίου Κρήτης. |

3. Μεταπτυχιακή Εξέλιξη - Κλινική Εμπειρία

Από την 06.09.1991, όταν προσλήφθηκα στην Α΄ Παθολογική Κλινική του Βενιζελειου ΠΓΝΗ μέχρι σήμερα, δηλαδή επί περίπου από 24 (είκοσι τέσσερα) συνεχή χρόνια εργάζομαι σε Νοσοκομεία.

Αυτό το χρονικό διάστημα, μπορεί να διακριθεί σε 4 περιόδους, ήτοι την περίοδο της άσκησής μου για τη λήψη της ειδικότητας της Καρδιολογίας, την περίοδο της εξειδίκευσής μου στην επεμβατική καρδιολογία, την πρώτη περίοδο στην Καρδιολογική Κλινική του ΠαΓΝΗ όπου ασχολήθηκα κυρίως με κλινικό έργο και τη δεύτερη περίοδο στην Καρδιολογική Κλινική του ΠαΓΝΗ, όπου εργάζομαι κυρίως, στο Αιμοδυναμικό Εργαστήριο.

***Πρώτη περίοδος:*** Εργάστηκα στην Παθολογική Κλινική του Βενιζελειου ΠΓΝΗ (1 έτος) και στην Καρδιολογική Κλινική του ΠαΓΝΗ (3 έτη), ως υπεύθυνος νοσηλείας ασθενών και υπεύθυνος εξωτερικών ιατρείων, ενώ παράλληλα ασχολήθηκα στο τμήμα αναίμακτων Καρδιολογικών διαγνωστικών μεθόδων. Πρόκειται για την ***περίοδο της εκπαίδευσής μου για τη λήψη της ειδικότητας της Καρδιολογίας.*** Επιπλέον εργάστηκα επί 6 μήνες στην Μονάδα Εντατικής Θεραπείας του Βενιζελειου ΠΓΝΗ, όπου ασκήθηκα σε τεχνικές υποστήριξης και παρακολούθησης βαρέως πασχόντων, σε περιστατικά παθολογικά, χειρουργικά και καρδιολογικά. Στο διάστημα αυτό απέκτησα σημαντική εμπειρία και γνώσεις Εντατικής Ιατρικής, περιλαμβανομένων μηχανικής υποστήριξης της αναπνοής, αντιμετώπισης των βαριά πασχόντων καρδιοπαθών, αιμοδυναμικών χειρισμών καθετηριασμού κεντρικών αγγείων. Εκτέλεσα σημαντικό αριθμό παρακλίνιων αιμοδυναμικών μελετών, προσωρινών βηματοδοτήσεων, καρδιομετατροπών, παρακεντήσεων περικαρδίου και τοποθετήσεων ενδοαρτικής αντλίας, ενώ βοήθησα και σε περιπτώσεις εμφύτευσης μόνιμου τεχνητού βηματοδότη.

***Δεύτερη περίοδος:*** Μετά τη λήψη της ειδικότητας της Καρδιολογίας, εργάστηκα στο Αιμοδυναμικό Εργαστήριο του ΠαΓΝΗ και ***εκπαιδεύτηκα σ' όλο το φάσμα της Επεμβατικής Καρδιολογίας*** (διενέργεια ηλεκτροφυσιολογικών μελετών, τοποθέτηση βηματοδοτών, διενέργεια δεξιών και αριστερών καθετηριασμών, στεφανιογραφιών, διαδερμικών αγγειοπλαστικών στεφανιαίων αγγείων, διαδερμικών διανοίξεων περικαρδίου κ.λ.π.).

***Τρίτη περίοδος:*** Εργάζομαι ως ***ιατρός του ΕΣΥ*** από την 01.07.1998 ως Επιμελητής Β΄ ΕΣΥ, και από την 01.12.2006 ως Επιμελητής Α΄ ΕΣΥ, ***στην Καρδιολογική Κλινική του ΠαΓΝΗ***. Κατά τη διάρκεια της περιόδου αυτής είμαι υπεύθυνος στους θαλάμους των ασθενών, ενώ συνεχίζω να εργάζομαι στο Αιμοδυναμικό Εργαστήριο. Παράλληλα είμαι σύμβουλος Καρδιολόγος σε άλλες κλινικές του Νοσοκομείου, υπεύθυνος για την καρδιολογική αξιολόγηση και παρακολούθηση των ασθενών που νοσηλεύονται σε αυτές.

***Τέταρτη περίοδος:*** Στο Αιμοδυναμικό Εργαστήριο, έχει οργανωθεί τμήμα επείγουσας στεφανιογραφίας και αγγειοπλαστικής, για την αντιμετώπιση του οξέος εμφράγματος του μυοκαρδίου. Το εν λόγω τμήμα είναι το μοναδικό στη Κρήτη και καλύπτει όλες τις ανάγκες του νησιού και της ευρύτερης περιφέρειας του Νοτίου Αιγαίου στην επεμβατική καρδιολογία. Για την εύρυθμη λειτουργία του τμήματος, την τελευταία περίοδο (από το 2008) ***εργάζομαι σχεδόν αποκλειστικά στο Αιμοδυναμικό Εργαστήριο*** και συμμετέχω σε 24ωρη καθημερινή εφημερία ετοιμότητας, για όλο το μήνα. *Είναι χαρακτηριστικό ότι στο εργαστήριο, συμμετείχα στις περισσότερες από τις τις επείγουσες επεμβάσεις που έχουν διενεργηθεί μέχρι σήμερα.*

…

*4.1. Συμμετοχή σε Ιατρικές Επιστημονικές Εταιρείες*

1. Fellow of the European Society of Cardiology
2. Μέλος της European Association of Percutaneous Coronary Interventions (EAPCI)
3. Μέλος της Ελληνικής Καρδιολογικής Εταιρείας.
4. Μέλος της Ομάδας Εργασίας Αιμοδυναμικής και Επεμβατικής Καρδιολογίας της Ελληνικής Καρδιολογικής Εταιρείας.
5. Μέλος της Ελληνικής Εταιρείας Καρδιαγγειακής Έρευνας (Hellenic Cardiovascular Research Society)
6. Μέλος του Ιατρικού Συλλόγου Ηρακλείου.

*4.2. Συμμετοχή σε επιτροπές επιστημονικού χαρακτήρα*

1. Εκλεγμένο μέλος της τριμελούς Επιτροπής Ιατρών του ΕΣΥ του ΠαΓΝΗ 1999 - 2001.
2. Εκλεγμένο μέλος του Επιστημονικού Συμβουλίου του ΠαΓΝΗ 2005 - 2007.

 …

5. Εκπαιδευτική Δραστηριότητα

*5.1. Ως Εκπαιδευόμενος*

Κατά την διάρκεια της εξειδίκευσής μου και μετά το πέρας της, έχω παρακολουθήσει **Συνέδρια**, **Σεμινάρια**, **Συμπόσια** και **Μετεκπαιδευτικά μαθήματα,** τόσο **Διεθνή (20 συμμετοχές)** όσο και **Ελληνικά** **(58 συμμετοχές).** Ακολουθεί κατάλογος εκείνων απο τα παραπάνω για τα οποία μου έχουν χορηγηθεί πιστοποιητικά παρακολούθησης, με χρονολογική σειρά.

*5.2. Ως Εκπαιδευτής*

1. Κατά το διάστημα της θητείας μου στην Καρδιολογική Κλινική του ΠαΓΝΗ συμμετέχω στη κλινική εκπαίδευση των φοιτητών στους θαλάμους νοσηλείας των ασθενών, αλλά και στη θεωρητική τους κατάρτιση με μαθήματα που αφορούν θέματα παθοφυσιολογίας του κυκλοφορικού και στεφανιαίας νόσου.
2. Ως επιμελητής του Καρδιολογικού τμήματος συμμετέχω ενεργά στην κλινική και θεωρητική εκπαίδευση των ειδικευομένων του τμήματος με τακτικά εβδομαδιαία μαθήματα με θέμα τη στεφανιαία νόσο και με ανάπτυξη θεμάτων σε ανοικτές ομιλίες σύμφωνα με το εκπαιδευτικό πρόγραμμα της κλινικής.
3. Συμμετείχα ως διδάσκων το μάθημα της Παθολογίας, στη Μέση Τεχνική και Επαγγελματική Νοσηλευτική Σχολή του Βενιζελειου ΠΓΝΗ.
4. Συμμετέχω ως διδάσκων στα μαθήματα ειδικότητας της νοσηλευτικής υπηρεσίας του ΠαΓΝΗ.
5. Συμμετέχω ως διδάσκων στα μαθήματα του κέντρου επαγγελματικής κατάρτισης του ΠαΓΝΗ.

6. Ερευνητικό Εργο

 Από τα πρώτα έτη της σταδιοδρομίας μου ως ιατρός ασχολήθηκα με την έρευνα, πιστεύοντας ότι έρευνα και ιατρική επιστήμη είναι αναπόσπαστα συνδεδεμένα.

*6.1. Κυριότερα ερευνητικά αντικείμενα.*

*1. Θεραπεία κολπικής μαρμαρυγής.*

Εκτιμήθηκε και συγκρίθηκε η αποτελεσματικότητα διαφόρων φαρμάκων στην αποκατάσταση και διατήρηση του φλεβοκομβικού ρυθμού, όπως και στον έλεγχο της καρδιακής συχνότητας στην μόνιμη κολπική μαρμαρυγή. Μέρος αυτού του ερευνητικού έργου, «η αξιολόγηση του θεραπευτικού ρόλου της αμιωδαρόνης στην κολπική μαρμαρυγή», αποτέλεσε το αντικείμενο της διδακτορικής μου διατριβής.

*2. Μελέτη της στεφανιαίας ροής.*

Στο αιμοδυναμικό εργαστήριο, έχουμε επικεντρωθεί στη μελέτη της στεφανιαίας αιματικής ροής, και στην επίδραση που έχουν διάφορες παθολογικές καταστάσεις (κολπική μαρμαρυγή, διαταραχές της ενδοκοιλιακής αγωγής, καρδιακός επιπωματισμός και καρδιακή βηματοδότηση) σ' αυτήν.

Επίσης, με την χρήση καθετήρων αγωγιμότητας, μελετούμε την λειτουργικότητα του μυοκαρδίου της αριστερής κοιλίας και την επίδραση που εχουν διάφορα φάρμακα και καταστάσεις σ’ αυτήν.

Τέλος, μελετούμε την επίδραση της επεμβατικής θεραπείας της στεφανιαίας νόσου (διαδερμική αγγειοπλαστική των στεφανιαίων αγγείων) και των ενδοστεφανιαίων προσθέσεων (stents) που χρησιμοποιούμε, στο ενδοθήλιο των αγγείων και την στεφανιαία ροή.

*3. Διάγνωση και μελέτη του παθοφυσιολογικού μηχανισμού της παρασυμπαθητικοτονικής συγκοπής.*

Μελετήθηκε η ευαισθησία, η ειδικότητα και η αναπαραγωγικότητα της δοκιμασίας ανάκλισης, (tilting test), για τη διάγνωση της παρασυμπαθητικής συγκοπής και σε ένα δεύτερο στάδιο διερευνήθηκε ο ρόλος του Αυτόνομου Νευρικού Συστήματος (ΑΝΣ) στη παθοφυσιολογία του εν λόγω συνδρόμου.

*4. Μελέτη του βηματοδοτικού ηλεκτρογραφήματος επί ισχαιμικής νόσου.*

 Πρόκειται για εργασίες που επικεντρώνονται στο «φυσιολογικό» βηματοδοτικό ηλεκτροκαρδιογράφημα και τις ηλεκτροκασρδιογραφικές αλλαγές επί ισχαιμικής νόσου (Πως απεικονίζεται στο βηματοδοτικό ηλεκτροκαρδιογράφημα το παλαιό έμφραγμα, η οξεία ισχαιμία και το διατοιχωματικό οξύ έμφραγμα του μυοκαρδίου.

*6.2. Διδακτορική Διατριβή*

Μετά την εκπόνηση της διδακτορικής Διατριβής με τίτλο ***«Η αξιολόγηση του θεραπευτικού ρόλου της αμιωδαρόνης σε ασθενείς με κολπική μαρμαρυγή»***, αναγορεύτηκα διδάκτορας της Σχολής Επιστημών Υγείας του Πανεπιστημίου Κρήτης την 25.07.2002.

Κατά το χρονικό διάστημα εκπόνησης της διδακτορικής διατριβής, επιμέρους αποτελέσματα δημοσιεύθηκαν σε διεθνή περιοδικά και στην Ελληνική Καρδιολογική Επιθεώρηση. Επίσης, επιμέρους αποτελέσματα, ανακοινώθηκαν σε διεθνή και πανελλήνια καρδιολογικά συνέδρια.

Έξι από τις διεθνείς δημοσιεύσεις περιλαμβάνονται στις βιβλιογραφικές αναφορές (Citations) που συνοδεύουν τις κατευθυντήριες οδηγίες της Αμερικανικής και Ευρωπαϊκής Καρδιολογικής Εταιρείας του 2006, για την αντιμετώπιση της κολπικής μαρμαρυγής.

*6.3. Σύνοψη ερευνητικού έργου*

1. Πλήρεις δημοσιεύσεις σε ξενόγλωσσα περιοδικά: 41

2. Πλήρεις δημοσιεύσεις σε ελληνικά περιοδικά: 7

3. Δημοσιεύσεις σε πρακτικά συνεδρίων: 4

4. Συνολικός Impact Factor των εργασιών δημοσιευμένων σε πλήρη άρθρα: 196,89

5. Μέσος Impact Factor των εργασιών δημοσιευμένων σε πλήρη άρθρα: 4,80

6. Ανακοινώσεις σε διεθνή συνέδρια: 104

7. Ανακοινώσεις σε Ελληνικά συνέδρια: 85

8. Αναφορές των δημοσιεύσεων στη βιβλιογραφία (citations): 754

*7. Πολιτικη – Κοινωνικη Δραστηριοτητα*

Από τα μαθητικά μου χρόνια είμαι ενταγμένος στην Αριστερά.

Φοιτητής στην Ιατρική Σχολή της Αθήνας, εντάχθηκα στην ΚΝΕ και το ΚΚΕ. Από το 1ο έτος ήμουν εκλεγμένος στο ΔΣ του Συλλόγου Φοιτητών Ιατρικής Αθήνας, με την Πανσπουδαστική σ.κ.

Μετά το 1989 εντάχθηκα στο Νέο Αριστερό Ρεύμα. Στον ΣΥΡΙΖΑ, εντάχθηκα τον Μάιο του 2014, που ήμουν υποψήφιος Περιφερειακός Σύμβουλος στο νομό Ηρακλείου με τον συνδιασμό Ριζοσπαστική Συνεργασία Κρήτης με υποψήφιο Περιφερειάρχη τον Μιχάλη Κριτσωτάκη.

Στις τελευταίες Βουλευτικές εκλογές, ήμουν υποψήφιος βουλευτής ΣΥΡΙΖΑ στο νομό Ηρακλείου.